CELEX: 62021TB0019
Language: ro
Date: 2021-10-14 00:00:00
Title: Cauza T-19/21: Ordonanța Tribunalului din 14 octombrie 2021 – Amazon.com și alții/Comisia („Acțiune în anulare – Concurență – Abuz de poziție dominantă – Vânzare online – Decizie de a iniția o investigație – Domeniu de aplicare teritorial al investigației – Excluderea Italiei – Act care nu este supus căilor de atac – Act pregătitor – Inadmisibilitate”)

13.12.2021   
            
            
               RO
            
            
               Jurnalul Oficial al Uniunii Europene
            
            
               C 502/30
            
         
      Ordonanța Tribunalului din 14 octombrie 2021 – Amazon.com și alții/Comisia
      (Cauza T-19/21) (1)
      
      („Acțiune în anulare - Concurență - Abuz de poziție dominantă - Vânzare online - Decizie de a iniția o investigație - Domeniu de aplicare teritorial al investigației - Excluderea Italiei - Act care nu este supus căilor de atac - Act pregătitor - Inadmisibilitate”)
      (2021/C 502/46)
      Limba de procedură: engleza
      
         Părțile
      
      
         Reclamante: Amazon.com, Inc. (Wilmington, Delaware, Statele Unite), Amazon Services Europe Sàrl (Luxemburg, Luxemburg), Amazon EU Sàrl (Luxemburg), Amazon Europe Core Sàrl (Luxemburg) (reprezentanți: A. Komninos și G. Tantulli, avocați)
      
         Pârâtă: Comisia Europeană (reprezentanți: B. Ernst, T. Franchoo, G. Meessen și C. Sjödin, agenți)
      
         Obiectul
      
      Cerere întemeiată pe articolul 263 TFUE prin care se solicită anularea în parte a Deciziei C(2020) 7692 final a Comisiei din 10 noiembrie 2020 privind inițierea unei proceduri de aplicare a articolului 102 TFUE în cazul AT.40522 Amazon – Buy Box
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Constată că nu este necesar să se pronunțe cu privire la cererile de intervenție formulate de Republica Italiană, de Autorità Garante della Concorrenza e del Mercato (Autoritatea de Supraveghere a Concurenței și a Pieței, Italia), de Chamber of Commerce of the United States of America (Camera de Comerț a Statelor Unite ale Americii) și de Computer & Communications Industry Association.
               
            
                  3)
               
               
                  Amazon.com, Inc., Amazon Services Europe Sàrl, Amazon EU Sàrl și Amazon Europe Core Sàrl vor suporta, pe lângă propriile cheltuieli de judecată, cheltuielile de judecată efectuate de Comisia Europeană.
               
            
                  4)
               
               
                  Republica Italiană, Autoritatea de Supraveghere a Concurenței și a Pieței, Camera de Comerț a Statelor Unite ale Americii și Computer & Communications Industry Association vor suporta propriile cheltuieli de judecată aferente cererilor de intervenție.
               
            
         (1)  JO C 72, 1.3.2021.